
Grozījumi Kontu reģistra likumā 
Izdarīt Kontu reģistra likumā (Latvijas Vēstnesis, 2016, 241. nr.; 2017, 242. nr.; 2020, 123. nr.; 2021, 22., 121.B nr.; 2024, 110 nr.) šādus grozījumus:
1. 5.pantā:
papildināt pantu ar (21) daļu šādā redakcijā: 
"(21) Iekļaujot reģistrā ziņas par konta slēgšanas datumu, norāda, vai konts ir slēgts ar atlikumu.";
trešajā daļā vārdu "patiesā" aizstāt ar vārdu "patiesais";
izteikt devīto daļu šādā redakcijā:
"(9) Reģistra pārzinis reģistrā iekļautās ziņas glabā piecus gadus pēc konta slēgšanas, izņemot gadījumu, ja konts ir slēgts ar atlikumu. Pēc minētā termiņa beigām reģistra pārzinis ziņas no reģistra dzēš. Ja konts slēgts ar atlikumu, reģistra pārzinis ziņas no reģistra dzēš piecpadsmit gadus no dienas, kad attiecīgā ziņa ir aktualizēta, norādot, ka līdzekļu atlikuma nav."
2. Papildināt 6. panta pirmās daļas 1. punktu aiz vārdiem “proliferācijas finansēšanu” ar vārdiem “kā arī Starptautisko un Latvijas Republikas nacionālo sankciju likumā noteikto funkciju veikšanai”.
Pārejas noteikumi
· Papildināt Pārejas noteikumus ar 9.punktu šādā redakcijā: 
· "9. Līdz šo grozījumu spēkā stāšanās brīdim reģistrā iekļautā 5.panta (21) daļā minētā informācija tiek atjaunota tad, ja konts slēgts ar atlikumu."

